شەفەق نیوز/ بەشیگ لە وینەیل رووژانە، رەفتارەیلیگ نشان دەن، هاتێ دویای سەردەمیگتر ئاشکرای واتەیل ئەو رەفتارە بکریەێد، ئەراوە هەمیشە مەزەنەیلیگ لە نووڕستن وینەیل کریەن، ک نزیکە ئەو رەفتارەیلە شیەو بکەن.
بیگومان، هەنای نووڕیمنە ئەلبووم خانمە هونەرمەن و وینەگر فۆتۆگرافی (لەیلا رەحیمیان) ک وەناونشان شیوەی دوانەکی ئەرا ژیان نریاگە Two Dimensional Life Forms ، دۊنیکژ ک ژن ئەو شیوەسە ک فرەترین باسی کریەێد، و ئەو باوەت سەرەکیەسە لە گشت کارەیلی.
یەیشە کاریگ باوە وەرانوەر ئەو رەوشە ک رەگەز ما لە کۆمەڵگامان و لە وڵاتەگەی کەفێدە ناوی، و لە زنجیرەی کرتەیلی ک وە داهێنان و پیشەیی بەرزیگ ئەنجامیان داگە، ک هاتێ لە بەشیگیان جۊریگ لە پرسیار لەلای تەماشاکەر پەیا بکەێد، ک وە تەکنیگ  سیا و چەرمگ دروسیان کردگە.
لە چاپیگ لە وینەیلی وە دڵنگ ئاسایی نشان داگە، وەگەرد چاپیگ لە ژن (حجاب)، تا بنەمایل گرنگیگ نشان بەێد ک هاتێ لە ناو کۆمەڵگامان هویر وەپی نەکردیمنە، ک خوەی بنەمای ناسنامە و ڕەنگاوڕەنگیە، ک باوەت ناسنامە و پیکەوەژیان بوینەسە باسەیل سەروکی لە باوەتەیل روشنهۊری،  و دەوڵەتەیل لەی بنەما زانستیان بەرزەو کەن.
